
MARTFŰ VÁROS  POLGÁRMESTERÉTŐL                                                 
Martfű, Szent István tér 1. Tel: 56/450-222.

BESZÁMOLÓ

a Martfűi Városfejlesztési Nonprofit Kft. 2013. évi I-III. negyedéves pénzügyi tervének teljesítéséről

Martfű Város Önkormányzata Képviselő-testületének 

2013. december 5-i ülésére

Előkészítette: Gonda Lajos és Gálné Kiscsatári Lídia a Kft. ügyvezetői
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület !

Martfű Város Önkormányzatának Képviselő-testülete a 172/2012.(XI.29.) Ö. határozatával létrehozta a Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaságot.

A Martfűi Városfejlesztési Nonprofit Kft. 2013. január 1-én kezdte meg a valós gazdasági tevékenységét a Martfű Város Önkormányzata által rendelkezésre bocsátott 3 000 000 Ft törzstőkével.

 A Kft. 2013. évi költségvetése 33 392 ezer forint bevételi (törzstőkével együtt) és 33 388 ezer kiadási fő összeggel lett meghatározva.
Martfű Város Önkormányzatának Képviselő-testülete 2013.06.27-én a 85/2013.(VI.27.)Ö. határozata alapján döntött a hulladékgazdálkodási közszolgáltatás átszervezéséről mely alapján a Martfűi Városfejlesztési Nonprofit Kft. tevékenységi körének bővítésével kívánja végezni.

A Kft. létszámát 5 főben határozta meg, a tárgyi feltételek biztosításához 38.000.000 Ft tőketartalékot az egyéb költségekre 2.000.000 Ft működési előleget biztosít az Önkormányzat.
87/2013.(VI.27.)Ö. határozata alapján az alábbiakban módosította a Kft. alapító okiratát mely kiegészítette a nevét , fő tevékenységének körét ,valamint az ügyvezető személyét is: 
Az új teljes név:
 Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság 

A fő tevékenységek az alábbi tevékenységekkel egészült ki:
· 38.11 Nem veszélyes hulladék gyűjtése
· 38.21 Nem veszélyes hulladék kezelése, ártalmatlanítása

· 9607 Textil,szőrme mosása, tisztítása

 2013. július 1-től a Társaság ügyvezetői:

· Gálné Kiscsatári Lídia Katalin

· Gonda Lajos

2013. szeptember 26-án az alapító okirat módosítására került sor, mely szerint a Társaság telephelye: 5435 Martfű, Szolnoki út 716/8. hrsz.

Az Ingatlankezelői ágazat költségvetésének I-IX. havi  teljesítése : 
 Első félév beszámolója alapján:
15 546 ezer forint bevétellel, 14 925 ezer forint kiadással zárult

Harmadik negyedév fő számai:

8 131 ezer forint bevétellel, 8 311 ezer forint kiadással zárult
Összességében az I-IX. hó fő számai:

23 677 ezer forint bevétellel, 23 236 ezer forint kiadással zárult.
A Hulladékgazdálkodási ágazat költségvetésének VII.-IX.. havi teljesítése: 

10 000 ezer forint bevétellel, 9 377 ezer forint kiadással zárult.

A Martfűi Városfejlesztési Nonprofit Kft. 2013. I-IX. havi  teljesítése:
33 677 ezer forint bevétellel, 32 613 ezer forint kiadással zárult.

Kérem a Tisztelt Képviselő-testületet, hogy a Martfűi Városfejlesztési Nonprofit Kft. 2013. évi I-III. negyedéves pénzügyi tervének teljesítéséről szóló beszámolóját az előterjesztés melléklete szerint szíveskedjen elfogadni.

Határozati javaslat:

…./2013.(…..) Ö. határozat

a Martfűi Városfejlesztési Nonprofit Kft. 2013. évi I-III. negyedéves pénzügyi tervének teljesítéséről

Martfű Város Önkormányzatának Képviselő-testülete megtárgyalta a Martfűi Városfejlesztési Nonprofit Kft. 2013. I-III. negyedéves pénzügyi tervének teljesítéséről szóló beszámolóját, melyet a mellékletben foglaltak szerint jóváhagyólag elfogad.

Erről értesülnek:

1. JNSZ Megyei Kormányhivatal

2. Valamennyi képviselő helyben

3. Martfűi Városfejlesztési Nonprofit Kft. ügyvezetői

Martfű, 2013. november 26. 

dr. Kiss Edit 

polgármester

Látta: Szász Éva 
           jegyző

